
Condiţii privind majorarea impozitului pentru terenurile agricole
nelucrate timp de doi ani consecutivi





       Pentru terenul agricol nelucrat timp de 2 ani consecutiv, impozitul pe teren se majorează cu 500%, începând cu al treilea an, in condiţiile stabilite prin prezenta.
       Terenurile cu destinaţie agricolă sunt: terenurile agricole productive - arabile, viile, livezile, pepinierele viticole, pomicole, plantaţiile de hamei şi duzi, păşunile, fâneţe1e, serele, solariile, răsadniţele şi altele asemenea, cele cu vegetaţie forestieră, dacă nu fac parte din amenajamentele silvice, păşunile împădurite, cele ocupate cu construcţii şi instalaţii agrozootehnice, amenajările piscicole şi de îmbunătăţiri funciare, drumurile tehnologice şi de exploatare agricolă, platformele şi spaţiile de depozitare care servesc nevoilor producţiei agricole şi terenurile neproductive care pot fi amenajate şi folosite pentru producţia agricolă.
       "Terenurile necultivate" reprezintă suprafeţele de teren arabil care nu au lost cultivate o perioadă de până la 2 ani, cunoscute sub denumirea de pârloage.
      "Ogoarele" reprezintă suprafeţele de teren arabil care au fost lucrate în toamna anului anterior sau în primăvara anului curent şi nu au fost însămânţate, în scopul refacerii solului.
       Terenurile agricole nelucrate reprezintă suprafeţe1e de terenuri agricole neîntreţinute, respectiv terenurile necultivate, care nu au fost arate, cu un grad mare de îmburuienare.
       Toţi proprietarii de terenuri agricole de pe raza localităţii Buziaş sunt obligaţi   să asigure cultivarea acestora şi protecţia  solului.
      Proprietarii de terenuri care nu îşi îndeplinesc  obligaţii1e vor fi somaţi anual, în scris  de către Primăria Oraşului Buziaş, să execute aceste obligaţii.
       Identificarea proprietarilor şi a terenurilor agricole nelucrate, se va face în urma verificărilor şi constatărilor pe teren, de către compartimentul de specialitate din cadrul aparatului propriu al primarului, şi pe baza datelor din registrul agricol, a informaţiilor primite de la alte instituţii abilitate, cum sunt: A.P.I.A. Timiş, Direcţia Agricolă a judeţului Timiş, alte asemenea şi la sesizarea cetăţenilor. În urma constatărilor şi a informaţiilor obţinute se va întocmi un proces verbal de constatare a situaţiei existente în fiecare an.

       Dacă se constată de către organul competent că terenul agricol nu a fost lucrat timp de doi ani consecutivi, conform proceselor verbale de constatare a situaţiei existente, compartimentul de specialitate va întocmi un referat care va sta la baza adoptării hotărârii consiliului local privind majorarea impozitului pe terenul respectiv.

